WORK ลุ้นกำไร Q1/61 โตเด่น 39% แนะนำถือราคาเป้าหมาย 61.50 บาท
WORK ลุ้นกำไร Q1/61 โตเด่น 39% แนะนำถือราคาเป้าหมาย 61.50 บาท
9 พ.ค. 2561

บล.โนมูระ พัฒนสิน ระบุในบทวิเคราะห์วันนี้(9พ.ค.) ว่า บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK มีมุมมอง Positive ต่อแนวโน้มกำไรไตรมาส 1/61 ของ WORK คาดยังเติบโตโดดเด่น +39% เทียบช่วงเดียวกันของปีก่อนเป็น 242 ลบ. และฟื้นตัวเทียบไตรมาสก่อนหน้าจากขาดทุน เนื่องจากยังมี Momentum บวกจากฐานเรตติ้งสูงปีก่อนหนุนรายได้ค่าโฆษณา
อย่างไรก็ดี จากเรตติ้งช่อง Workpoint TV ที่ยังทรงตัวที่ 0.7-0.8 ต่ำกว่าเฉลี่ยทั้งปีของปีก่อนที่ 1.0 จึงปรับลดสมมติฐานอัตราค่าโฆษณาเฉลี่ยและอัตราการใช้เวลาโฆษณาลงจากเดิมทำให้ประมาณการกำไรปี 2018F ลดลง -31% เป็น 881 ลบ. และราคาเป้าหมายลดลงเป็น 61.50 บาท (เดิม 85 บาท) คงคำแนะนำ NEUTRAL โดยมองว่าราคาหุ้น WORK ที่ปรับตัวลดลงเทียบเท่า Forward PE ปี 2018F ที่ราว 30-35 เท่า ใกล้เคียงกับค่าเฉลี่ยของกลุ่มฯ Media ที่ 35 เท่า สะท้อนการหดตัวของเรตติ้งที่มีแนวโน้มต่ำกว่าปี 2017 แล้ว